ઉતારા હવેલી તરીકે જેની ભવ્યતા રાજાશાહી યુગમાં આભે અડતી હતી તે હવેલી ને લોકશાહીનો લુણો લાગ્યો છે ૪૦ કરતાંયે વધારે ખંડો ઉપખંડો થી સજ્જ એવી આ હવેલીના મોટા ભાગનાં ખંડો પડીને પાદર થઇ ગયા છે. સને. ૧૯૨૫ તથા ૧૯૩૫ માં હિન્દુસ્તાનભર ના પહેલવાનોને માણાવદર તેડાવી નવાબે કુસ્તી ની હરીફાઇ યોજી હતી ત્યારે આ ઉતારા હવેલી માં પહેલવાનોને ઉતારા અપાયા હતા જેમાં મહાવીર પહેલવાન તેમજ ગુલામ મહંમદ ગામા સહિત ના નામી અનામી અનેક પહેલવાનો આ ઉતારામાં આઠ દિવસ રહી ગયા હતા રાજાશાહી વખતની ભવ્ય અને સ્થાપત્ય થી શણગારાયેલી આ ઇમારત દિવસે દિવસે કડક ભુસ થઇ રહી છે આ ઉતારા ઇમારતમાં સાગ સીસમના કિંમતી ઇમારતી લાકડા પંડયા છે આસપાસ માનવ વસાહત હોય આ ઇમારત વધુ હજુ કડક ભુસ થાય તે પહેલા કાતો આને ઉતારી લેવામાં આવે અથવા જરૂરી પગલાં લઇને તેની મરામત કરવામાં આવે તેવી લોકો ની માંગણી છે અત્યારે આ બિલ્ડીંગ માં અનૈતિક પ્રવૃત્તિઓ ચાલી રહી છે તેમજ આ બિલ્ડીંગ માં પડેલ કિંમતી વસ્તુઑ ગાયબ થવા લાગી છે તંત્ર ને અનેક વખત રજૂઆતો કરવા છતાં તંત્ર આંખ આડા કાન કરી રહયું છે.